CELEX: 62014TA0525
Language: hu
Date: 2015-12-08 00:00:00
Title: T-525/14. sz. ügy: A Törvényszék 2015. december 8-i ítélete – Compagnie générale des établissements Michelin kontra OHIM – Continental Reifen Deutschland (XKING) („Közösségi védjegy — Felszólalási eljárás — XKING közösségi ábrás védjegy bejelentése — X korábbi nemzeti ábrás védjegy — Viszonylagos kizáró ok — Összetéveszthetőség — A 207/2009/EK rendelet 8. cikke (1) bekezdésének b) pontja”)

25.1.2016   
            
            
               HU
            
            
               Az Európai Unió Hivatalos Lapja
            
            
               C 27/48
            
         A Törvényszék 2015. december 8-i ítélete – Compagnie générale des établissements Michelin kontra OHIM – Continental Reifen Deutschland (XKING)
   (T-525/14. sz. ügy) (1)
   
   ((„Közösségi védjegy - Felszólalási eljárás - XKING közösségi ábrás védjegy bejelentése - X korábbi nemzeti ábrás védjegy - Viszonylagos kizáró ok - Összetéveszthetőség - A 207/2009/EK rendelet 8. cikke (1) bekezdésének b) pontja”))
   (2016/C 027/59)
   Az eljárás nyelve: angol
   
      Felek
   
   
      Felperes: Compagnie générale des établissements Michelin (Clermont-Ferrand, Franciaország) (képviselők: kezdetben L. Carlini, később E. Carrillo, ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: M. Fischer, meghatalmazott)
   
      A másik fél a fellebbezési tanács előtti eljárásban, beavatkozó fél a Törvényszék előtti eljárásban: Continental Reifen Deutschland GmbH (Hannover, Németország) (képviselők: S. Gillert, K. Vanden Bossche, B. Köhn-Gerdes és J. Schumacher, ügyvédek)
   
      Az ügy tárgya
   
   Az OHIM negyedik fellebbezési tanácsának a Compagnie générale des établissements Michelin és a Continental Reifen Deutschland GmbH közötti felszólalási eljárással kapcsolatban 2014. május 5-én hozott határozata (R 1522/2013-4. sz. ügy) ellen benyújtott kereset.
   
      Az ítélet rendelkező része
   
   
               1)
            
            
               A Törvényszék hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) negyedik tanácsának 2014. május 5-én hozott határozatát (R 1522/2013-4. sz. ügy).
            
         
               2)
            
            
               Az OHIM maga viseli saját költségeit, valamint a Compagnie générale des établissements Michelin részéről felmerült költségeket.
            
         
               3)
            
            
               A Continental Reifen Deutschland GmbH maga viseli saját költségeit.
            
         
      (1)  HL C 303., 2014.9.8.